
 Процесът на интеграция чрез образование дава възможност на учениците от различни етнически групи да получат необходимата подготовка, гарантираща им пълноценно участие и реализация във всички сфери на живота в условията на пазарна икономика. Осигуряването на качествено и широко достъпно образование на всички деца в Република България е държавна задача, за осъществяването на която е необходимо да бъдат обединени усилията на Общината и всички институции.
Планът се основава на общоприети ценности и принципи  произтичащи от “Конвенцията на ООН за правата на детето “, законодателството на Република България и е съобразена с ангажиментите на правителството и Общината по отношение интеграцията в Европейския съюз. 

Причините за отпадане на учениците от училище са социално-икономически, образователни и етнокултурни. Главно това са финансови проблеми в семейството, заминаване на родителите в чужбина, незаинтересованост от страна на родителите, липса на мотивация за учене от страна на децата, затруднения при изучаването на преподавания материал и ранно сключване на бракове, които са характерни за ромския етнос и са част от традициите им. 
Важна задача на класните ръководители е привличането на родителите като съюзник на училището и приобщаването им към училищния живот.Съвместно с родителите се предприемат мерки за подобряване на работната среда и дисциплината в училище и намаляване на безпричинните отсъствия. Редовно се информират за училищните мероприятия и учебно-възпитателния процес.Провежда се индивидуална работа както с учениците от ромския етнос, така и с родителите им, относно правата и задълженията на учениците, а правилното възпитание на децата и личния пример, който им дават, за организирането на различни празници и тържества, по въпроси на обучението и възпитанието на т.нар.”трудни деца”, за предотвратяване на евентуалното им отпадане от училище, за предотвратяване на ранното сключване на бракове.      Задължително се провеждат родителски срещи по график определен от директора и индивидуални срещи с родителите на проблемните ученици.Като мярка се използват посещения по домовете, съвместно със социалните служби. Провеждат се срещи с родителите на деца в риск, като същите се запознават с правата и задълженията си по Семеен кодекс, по ЗПУО, , ЗБППМН, НК и др.нормативни актове, уреждащи социалните отношения „дете-родител - държава”. При възникване на проблем с проява на агресия от или спрямо дете или ученик веднага се провежда разговор с родителите и се уведомяват надлежните държавни органи за закрила на детето и МВР. 

Основните приоритети на плана за интегриране на гражданите в уязвимо социално-икономическо положение са:

· повишаване на образованието

· здравния статус

· жилищни условия

· заетост
· върховенство на закона и недискриминация
· култура и меди
Активна е работата с родители  в ОДЗ и в ОУ. Провеждат се родителски срещи, полагат се усилия за разговори и изясняване на проблеми  с родителите, нио се срещат трудности поради факта, че голяма част от родителите са нискообразовани и не оценяват стойността на полученото образование.

Няма необхванати ученици, подлежащи на задължително образование. Проблем обаче се явява нередовното посещение на училище от учениците от ромски произход, както и ниското ниво на успеваемост. Причина за това са не само ниските доходи, но и това, че родителите не са мотивирани и не приемат образованието като ценност и възможност за по-добра реализация в бъдеще. Незаинтересоваността на семействата на учениците в селата води до неусвояване на учебния материал.
Придържането към определени културни стереотипи, особено когато семейството живее в компактна група сред представители на собствения етнос се отразява негативно върху образователно-възпитателното въздействие на училището. Етническата принадлежност проявява влиянието си върху нередовното посещение на учениците в училище, както чрез икономически мотиви, така и чрез т.нар. семейни причини (ранни бракове, непълни семейства и др.). Основните проблеми за ромските семейства са бедност, безработица, ниска квалификация, жилищни проблеми, липса на емоционална, материална и морална подкрепа. Всичко това води до социална изолация, стрес, депресия, скрито домашно насилие и нередовно посещение на децата в училище. 
Констанирани са следните основни проблеми:

· Социално-битови проблеми на родителите (липса на жилище; липса на постоянни доходи в семейството; многодетни семейства):

Това са проблеми, свързани с обективни трудности при отглеждане на децата, т.е дадености, които са факт и нямат отношение към личността на родителите, като липса на жилище; липса на постоянни доходи в семейството; многодетни семейства;

· Проблеми, породени от липса на умения или невъзможност за родителстване:

Тези проблеми са свързани предимно със субективните трудности на родителите за осъзнаване и посрещане на потребностите на децата – в случаи на непълнолетни родители; родители, които са живели в институции; непълни семейства, разведени родители; родители с увреждания, родители, които са в чужбина. 

През последните години се увеличава броят на децата, чийто родители са в чужбина. Проблемите основно са свързани с трудностите, които срещат роднините при отглеждането им. 

Тези деца живеят в ромски махали в компактни групи, като повечето от тях не са напускали селата, в които живеят, което води до затруднена адаптация и незадоволително усвояване на преподавания материал в приемно начално училище, поради недостатъчното владеене на български език. Ниската степен на грамотност на възрастните роми е причина за недостатъчната им информираност по отношение техните права, задължения и формиране на активна гражданска позиция и води до запазване консерватизма в тяхното поведение.
Обобщено това са проблеми, затрудняващи качественото образование, равноправната интеграция и развиването на културната идентичност на децата и учениците от етническите малцинства и по -  специално от ромското. За това и при работата с тези деца в училище трябва да се работи върху:
1. Затруднената адаптация на децата от ромски произход в обществото.
2. Незадоволителното усвояване на преподавания учебен материал поради недостатъчното владеене на българския език.
3. Ниската степен на грамотност и квалификация на възрастните роми. 

4. Недостатъчната подготвеност на преподавателите за работа в мултиетническа среда.
5. Нередовното посещение в училище, непълноценно участие в учебно -  възпитателния процес и отпадане на децата от подготвителна група в детската градина и учениците от училище.


Главна  цел

Училището да гарантира осъществяване на процеса на интеграция на децата и учениците от етническите малцинства и по-специално от ромското чрез образование. Всички участници в образователния процес /семейство, детска градина, училище, институции и НПО/ са еднакво отговорни и ангажирани за изпълнението на този план.
Специфични цели:

1. Гарантиране на равен достъп до качествено образование на децата и учениците от етническите малцинства

2. Интегриране и адаптиране на децата от ромски произход в етнически смесени приемни учебни заведения

3. Създаване на подкрепяща и привлекателна среда в училището.
4. Превръщане на културното многообразие в източник и фактор за взаимно опознаване и духовно развитие на подрастващите и за създаване на атмосфера на взаимоуважение, толерантност и разбирателство и формиране на подходящ социално-психологически климат, който благоприятства реализацията на този план. 
Ценности и ръководни принципи: 
1. Ценностите и ръководните принципи на демократичното общество и по-специално принципът за равенството и не дискриминацията, както и международните стандарти на правата на човека, закрилата на децата и защита на малцинствата, са в основата на настоящия план.
2. Принципът за осигуряване на равен достъп до качествено образование

3. Интеграцията е процес, който ангажира цялата училищна общност в неговото осъществяване

4. Утвърждаване в училище на атмосфера за междукултурно опознаване, сътрудничество и сближаване 

5. Активността на малцинствените общности – родители, специалисти, общественици, ученици и младежи е от ключово значение за осъществяване на интеграционния процес.
Главната цел и специфичните цели на плана ще се реализират чрез работа по – специално в следните направления :

1. Повишаване ефективността на училищната мрежа – обхващане и задържане в училище на всички деца от малцинствен произход, подлежащи на задължително обучение.
2. Сътрудничество с училища и професионалните образователни институции в борбата срещу слабите резултати и преодоляване на негативите от билингвизма. 

3.  Включване на децата и учениците от етническите малцинства в извънкласни  и извънучилищни форми на обучение.

4. Подпомагане на социално слабите деца и ученици, включително с учебници, учебни помагала и учебни пособия.
5. Включване на Общината и граждански организации при разработването,  провеждането и контрола на образователно – интеграционни програми.

6. Стимулиране на дейности насочени към етнографски проучвания на малцинствените групи и провеждане на типични ромски обичаи, честване на празници свързани с културата и бита на ромите.

7.  Гарантиране правото на равен достъп до качествено образование, включително чрез интеграция на ромските деца и ученици на територията на общината.
8.  Обучение в дух на толерантност и недискриминация в училище, чрез съхраняване и развиване на културната идентичност на деца и ученици от ромски произход.

9.  Превенция на отпадане от училище и ограмотяване на неграмотни и малограмотни възрастни роми.

10.  Приобщаване и приемане на родителите - роми към образователния процес и засилване на участието им в училищния живот.

11.  Усъвършенстване на образователните условия за качествено образование на квалификацията на педагогическите специалисти за взаимодействие в мултиетническа образователна среда, интеркултурна компетентност у директорите, учителите и другите педагогически специалисти.


Основни изводи:

В ромските общности са налице различни фактори подкрепящи бедността – ранно отпадане от училище, ниско образование и квалификация, трайна безработица и липса на трудови навици, ограничени възможности за заетост, лоши битови условия, нежелание за пълноценно ползване на здравни, социални, образователни услуги. 
Обособените ромски общности са районите с най-голям относителен дял на непълнолетни майки, деца, деца в риск от отпадане от училище. Акумулирането на икономически, образователни и етнокултурни рискови фактори оказва най-силно влияние, когато семействата, живеещи в рамките на собствената компактна малцинствена група.

В тази група децата са сериозно изложени на риска да повторят модела на социална изолация на своите родители. За да се преодолее затворения цикъл, е необходима комплексна интервенция насочена срещу бедността, която да подпомогне семействата да осигурят шансове за социално включване и развитие на своите деца.
Конкретни  дейности за постигане на целите:

· Дейности, насочени към съхраняване и развиване на културната идентичност на децата и учениците от етническите малцинства и техните връсници, в интеграционна мултикултурна среда;

· Създаване на клубове по интереси; 
· Презентиране и провеждане на проучвания, провеждани от деца и ученици, свързани с културната им идентичност;

· Насърчаване на отговорно родителско отношение. Ефективни  санкции  срещу родители, които нарушават разпоредбите на чл. 53 от Конституцията на Република България  и  чл. 7 от Закона  за  народната просвета,  според които  училищното обучение до 16 – годишна възраст е задължително;
· Организиране на кампании за повишаване на осведомеността на ромските родители относно ползите от предучилищното образование;

· Съвместни  форми и дейности между родителите на ромските деца и останалите родители;

· Въвеждане на форми на взаимодействие и  дейности в училището за изграждане на положителни нагласи към образователната интеграция на ромските деца;

· Квалификация на учители, директори и други педагогически специалисти за работа в мултикултурна среда.

Настоящия план е разработени въз основа  на  Стратегията за образователна интеграция на децата и учениците от етническите малцинства – утвърдена от министъра на образованието, младежта и науката.


Използвани  са още следните източници:

1. Закон за защита срещу дискриминацията

2. Рамкова конвенция за защита на националните малцинства

3. Световната програма на Юнеско и ООН “Образование за всички“

4. Училищни стратегии за развитие на образованието. 

